ΓΡΑΠΤΗ ΕΡΩΤΗΣΗ E-2100/99

υποβολή: Elisabeth Schroedter (Verts/ALE) προς το Συμβούλιο

(9 Νοεμβρίου 1999)

Θέμα: Παραβίαση του κώδικα δεοντολογίας της ΕΕ για εξαγωγές όπλων: Η Γερμανία προμηθεύει την Τουρκία με τεθωρακισμένα Leopard 2 A5

Στην προγενέστερη ερώτησή μου Ε-0436/99 της 10.3.1999 προς τη Γερμανική Προεδρία που αφορούσε το ρόλο που παίζουν οι παραβιάσεις των ανθρωπίνων δικαιωμάτων για ενδεχόμενες χώρες-αποδέκτες οπλικών συστημάτων, έλαβα την απάντηση (στις 10.6.1999) ότι «ο σεβασμός των ανθρωπίνων δικαιωμάτων αποτελεί μία από τις κύριες προϋποθέσεις οι οποίες πρέπει να πληρούνται για να ληφθεί απόφαση» και ότι στην περίπτωση παραβίασης των δικαιωμάτων του ανθρώπου δεν χορηγείται έγκριση εξαγωγής.

Η Ευρωπαϊκή Επιτροπή διαπιστώνει στην απόφασή της της 13.10.1999 για τη διεύρυνση της ΕΕ ότι δεν πληρούνται οι προϋποθέσεις για διαπραγματεύσεις με την Τουρκία, ιδίως στον τομέα των ανθρωπίνων δικαιωμάτων.

Η κυβέρνηση της Ομοσπονδιακής Δημοκρατίας της Γερμανίας αποφάσισε στις 20.10.1999 να χορηγήσει έγκριση εξαγωγής προς την Τουρκία για το τεθωρακισμένο Leopard 2 A5 το οποίο λόγω των μηχανημάτων του θερμικής εικόνας ενδείκνυται ιδιαίτερα για τη χρησιμοποίηση σε εμφυλίους πολέμους.

1. Ενημερώθηκαν τα κράτη μέλη της ΕΕ πριν από τη λήψη της απόφασης αυτής για τις εξαγωγικές προθέσεις της ομοσπονδιακής κυβέρνησης με βάση τους κανόνες που θέτει ο κώδικας δεοντολογίας; Θεωρεί το Συμβούλιο ότι οι εξαγωγικές προθέσεις της Γερμανίας συνάδουν με το κριτήριο ΔΥΟ του κώδικα δεοντολογίας; Εκφράστηκαν ως προς το θέμα αυτό αντιρρήσεις από μεμονωμένα κράτη μέλη για τις προθέσεις της Γερμανίας; Εάν ναι, ποιες;

2. Προέβη η Γερμανία σε σφαιρική αξιολόγηση της κατάστασης των ανθρωπίνων δικαιωμάτων στην Τουρκία και τηνπέβαλε σταπόλοιπα μέλη του Συμβουλίου; Εάν ναι, πότε;

3. Εξετάστηκε από τη Γερμανία εάν θα αποκλεισθεί η χρησιμοποίηση του τεθωρακισμένου Leopard 2 A5 για κατασταλτικές επιχειρήσεις ενός της Τουρκίας; Ποιο ήταν το αποτέλεσμα της εξέτασης αυτής;

4. Γνωρίζει το Συμβούλιο ότι ο τουρκικός στρατός προβαίνει σε επιθέσεις κατά του ΡΚΚ και στις όμορες με το Ιράκ περιοχές και ότι προβαίνει τακτικά και σε μαζικές παραβιάσεις των συνόρων στο Βόρειο Ιράκ; Σε ποιο βαθμό ανταποκρίνεται το σχέδιο αυτό με το κριτήριο ΔΥΟ του κώδικα δεοντολογίας, το οποίο απαγορεύει την παραβίαση της αρχής της εδαφικής κυριαρχίας εκ μέρους του τελικού αποδέκτη;

5. Εξασφάλισε η Γερμανία ότι τα εξαγόμενα τεθωρακισμένα δεν θα χρησιμοποιηθούν για σκοπούς που δεν επιτρέπονται από τον κώδικα δεοντολογίας; Εάν ναι, ποιες είναι οι εγγυήσεις γι' αυτό; κρινε το Συμβούλιο ικανοποιητικές τις εγγυήσεις αυτές; Εάν ναι, με ποιο σκεπτικό;

6. Θα συμφωνούσε το Συμβούλιο και για περαιτέρω μεγάλες εξαγωγές του τεθωρακισμένου Leopard 2 A5 ή ανταλλακτικών του προς την Τουρκία; Εάν ναι, με ποιο σκεπτικό;

Απάντηση

(24 Ιανουαρίου 2000)

Η θέση της Ευρωπαϊκής Ένωσης για τις εξαγωγές όπλων εκφράζεται στον Κώδικα Δεοντολογίας για τις εξαγωγές όπλων που θεσπίστηκε στις 8 Ιουνίου 1998. Οι αποφάσεις λαμβάνονται από κάθε κράτος μέλος ατομικά λαμβάνοντας πλήρωςπόψη τον Κώδικα Δεοντολογίας. Το Συμβούλιο δεν ενημερώνεται για τους λόγους βάσει των οποίων χορηγούνται ή δεν χορηγούνται άδειες εξαγωγής από τα κράτη μέλη. Εν πάση περιπτώσει δεν εμπίπτει στη δικαιοδοσία του η άσκηση κριτικής για τις εξαγωγές αυτές.